એસ. ટી બસની મુસાફરી વખતે બનેલ પ્રસંગ આપની સમક્ષ રજૂ કરવાની ઇચ્છા થાય છે. બરાબર બપોરનો સમય હતો અને હું અમદાવાદ થી તળાજા તરફ આવવા બસમાં બેઠો. એકાદ કલાક થયો હશે, એક સ્ટોપ પરથી તાજા પરણેલા વરઘોડીયા બસમાં મારી આગળની સીટ પર આવીને બેઠા. પ્રેમની છોળો ઉડતી હતી, એ બંને એક બીજામાં લીન હતાં. બ્રહ્માએ સૃષ્ટીનું સર્જન કર્યું ત્યારથી માંડીને મહામહેનતના અંતે આ બન્નેના પૃથ્વી પર સૌપ્રથમ લગ્ન થયા હોય તેવું તેમને જોઇને લાગતું હતું.